My nuwe profiel foto op "facebook"
Hierdie is Danie en ds Nunes wat by Malema en Entrelagos saam gewerk het. Hier is motorfietse gelaai vir die pad.
Ek groet die boland en mense wat vir my baie kosbaar is. Ek bid dat die Here Sy wil sal bereik en ek goed sal luister, en met oortuiging kan doen en praat. Dat ek daar sal wees waar Hy my wil hê. Ek rus en vertrou op Hom.
In die bus op pad na Zimbabwe en tweede nag van regop slaap.
Is nou in Blantyre. Vertel later van goeie gesprekke op bus ook met Moslem leier. Hier ry ons oor die nuwe brug by Tete. Zambesie rivier. Die man het homself en die Moslem geloof verdedig en die Christelike kerk aangeval. Ek het die foute van die kerk gedurig erken en hom duidelik gewys dat Moslems ook soms foute maak. Hy het dit ontken, maar kon later nie meer nie. Hy het nie verwag dat ek ons gebrokenheid sou erken nie en dit het hom heel van sy storie af gehad.
Vandag in Milange na taxi en fiets trip. Lekker warm. Vergaderings begin more. Bid vir fyn luister en wysheid.
Die gesprekke vandag was goed (ek het vir 'n paar uur lank met moderator en algemene sekretaris van die sinode in Mosambiek gesels), en daar was mooi verstaan. Aan die ander kant ook amper verslaentheid as mens sien hoe diep gewortelde maniere van dink en doen soveel probleme veroorsaak. Aan die ander kant dat ons so lief is vir mense dat ons nie kan ophou om weer en weer die waarheid te praat en verder te soek na oplossings. Dit het ons nog nader gebring aan mekaar en so ook aan ons Goeie Vader.
Niehan maak vir die manne burgers terwyl die vrouens ladies night het. Dankie Niehan, dit was lekker na die vergaderings.
'n Stuk van die Mocuba pad, is nog stadig. Het gou gestop vir 'n koffie. Nampula nog 4 ure weg.
Vandag Nampula se strate deurkruis op soek na 'n motorfiets. Ek praat met Here dat ek wens dit was makliker as om self te soek en navorsing te doen. Na alles bid ek om more goed te doen.
Slaap by YWAM basis (was SIL), Goeie gesprek met administrateur. Ook genooi vir middagete by sendelinge saam met 'n nuwe paartjie van Balama. Ons eerlikheid oor swaarkry, maak dat die Here ons saamwees gebruik vir mekaar.
Dave die loots van MAF, leen my hulle voertuig. Wonderlike voorsiening anders het ek gesukkel. (die Here het die keuse met 'n glimlag gemaak! ). Verder is daar iemand wat die stad ken wat more vir my die beste motorfiets plekke gaan wys. Mens kan dankie sê vir so baie dinge.
Ons erediens op ywam basis. Ek voel so die swaarkry van baie van die mense, wil hulle 'n groot drukkie gee en saam huil. Sulke brawe geloofs mense.
Goeie gesprek met Mosambiekse Bybelskool dosent. Hy vertel van mense in Xai-Xai wat familie in hulle erf begrawe om nader te bly aan hulle. Ook hulle wat uit vrees nooit 'n dier se ribbes of hart eet nie want hulle voorvader clan naam is borskas.
Bileam II, is toe gekoop. Hero 150 cc vir so R20000. Toe Grant laat weet hulle kom uit die Honda stal, toe besluit ek dit is die een wat ek dink die Here wou hê ek moet koop. Kan nie hele storie vertel, maar dinge gebeur nie soos in RSA!
Blikkie vleis, mash, blatjang en koffie vir middagete. Sias Murray sou dit geniet.
Grant en twee werkers of dissipels besig om te bid. Baie vrae oor Bybel en praktiese Christenskap. Die een se vrou maak nie die pap wat hy van hou nie. Nou gaan hy eers sy eie foute erken en hoop hy kan dan met haar weer oor die pap praat.
So lekker vol dag gehad, het nie eers 'n foto nie. 5uur uit Nampula weg en kuier lekker by Grant en Riana. Goeie gesprekke met werkers, bure ens. Bietjie help boot bou en laat middag gaan duik.
Ons ry uit met motorfietse met elkeen een agterop to by dominee en sy kerkie. Ons gesels oor kerk wees en ware Christenskap. Grant help met laaste bladsy vertaling van hart van mens. Baie sinvol.
Wat 'n ongelooflike dag. Hard gewerk, baie stories vertel, beplan, Kotie en Rina eet saam, ons eet likkewaan in die bos! Ons duik weer die aand. Ek haal 18 m en Grant Franke skiet 'n vis. Kan baie vertel, maar nou is ek op 'n goeie manier goed moeg.
Die werker vra vanmore oor uitverkore volk van God. Dit lok diep geprek uit hoekom ons blankes en mense in Afrika deel kan word van Koninkryk en oor waarde van mense. Die werker sê toe dat hy vanmore goed opgestaan het, maar dat die woord hom nou hard geslaan het.
Hier word Farming God's way tuin gemaak. Die pajero wrak is gekoop en Grant met sy werkers het die enjin oorgebou en dit word reeds gebruik. Riana doen skoolwerk met kinders. Gesondheid is nou goed.
Eet gister by die familie, praat oor radio oor bybelverhale. Kuier tot 12uu by Frankes. Nou pap en koffie ek langs pad na Nampula.
Ons is veilig by Mutarara, oor klein bruggie, eerste byeenkoms. Hier is baie seerkry, en ons beplan om alles more en oormôre deur te praat en baie meer. Die Here se wil vir die gemeenskap te soek.
Dag van huisbesoek. Baie hartroerend. 36 grade en meer as 10km se stap. Sal later meer vertel. Moet nou foon battery spaar vir nog 6 dae.
Is nou in Entre Lagos en met nog net uitry na die kerkie.
Mense hier in Nachanje wil weer begin om kerk te plant. Is egter nie so eenvoudig nie. Mense se verstaan van kerk moet eers uitgepraat word. Dit is ook 'n proses om die Here te leer ken en 'n gemeenskap te stig wat iets van sy Koninkryk uitleef vir die wereld.
Ek kan nie hier foto's stuur nie. Sein te swak ver in bos. Die gemeente met 6 gebedshuise het heeltemal plat geval. Ons het twee dae om saam met mense na die Here te luister. Bid saam vir goed luister.
Die plek waar hulle 'n nuwe kerkie wil begin.
Vandag gepraat oor kerk as plek om mekaar lief te hê en waar ander jou kan help om op die pad te bly. Hoe om ander se belange raak te sien en lief te wees vir jou vrou. Ons besoek huise en leer om mekaar se seer te dra. Dit is nie maklik nie, maar ek geniet sulke goed baie. Lyk tog of hier 'n kerkie gaan begin.
Ons is in Mecanhelas op pad na Nephipi die laaste plek waar ek 2 dae gaan werk. Is nog baie geseënd gesond en dit is baie ver vullend om te sien hoe die Here mense aanspreek. Sal vorentoe sien of daar sigbare gevolge gaan wees.
Mecanhelas se strate
Is in Nephipi die laaste besoek. Reeds 'n gesprek gehad met ouderlinge oor oppervlakkige of diep ware bekering van binne. Die stryd waarin ons is om in onsself te sterf. Dit gaan goed. Dankie vir gebede vir 'n tyd wat baie van mens vra. Word werklik gedra.
Ek begin nou dink aan french toast met blatjang! Dit bly hier pap met of vissies of hoender of boontjies. Vandag was weer besonders, Hoe om 'n visie te hê van 'n gemeente bv sonder hoogmoed, en hoe leiers dan beplan om dit te realiseer. Of 'n gemeente met goeie liefdevolle huwelike ens.
Ek lê hier in tentjie binne kerk met ouderlinge wat rondom slaap. Luister na fluister gebed van ouderling voor hy gaan slaap.
Ek is terug in Milange Mozambique dinge sal nou weer spoed optel. Het twee dae vir aanpassing admin en dalk 'n gesprek of twee. Die krag is net baie af. Nou al 3 dae. Hoop op krag vir rekenaar en foon laai.